ཕྱི་ལོ་༡༩༨༠འགོ་སྟོད་ནས་བཟུང་།༸གོང་ས་༸སྐྱབས་མགོན་ཆེན་པོས་སྤྱི་འཐུས་ལྷན་ཚོགས་དང་བཀའ་ཤག་འཐུས་སྒོ་ཇེ་ཚང་དུ་གཏོང་རྒྱུའི་ལམ་སྟོན་སྔ་རྗེས་ཕེབས་པ་མ་ཟད།འཛིན་སྐྱོང་གི་འགོ་ཁྲིད་སྲིད་བློན་བསྐོ་གཞག་དགོས་མིན་མང་ཚོགས་ལ་བསམ་ཚུལ་དྲི་བསྡུར་སོགས་རིམ་པར་མཛད་དེ།ཕྱི་ལོ་༡༩༩༠ལོའི་ཟླ་༥ནང་བཙན་བྱོལ་བོད་མིའི་མི་འཐུས་༣༦༩ཙམ་འདུས་པའི་དམིགས་བསལ་ཚོགས་ཆེན་ཐོག་བར་བརྒལ་བཀའ་བློན་འོས་འདེམས་དང་སྤྱི་འཐུས་གྲངས་ཚད་སྤར་ཆ་གནང་རྒྱུ་སོགས་ཀྱི་གྲོས་ཆོད་བཞག་པ་དང་།དེར་མཐུད་༸གོང་ས་མཆོག་གིས་རྩ་ཁྲིམས་ཟིན་བྲིས་བསྐྱར་ཞིབ་ཚོགས་ཆུང་ཐད་བསྐོས་བསྐྱངས་ཏེ།ཕྱི་ལོ་༡༩༩༡ཟླ་༦ཚེས་༡༤ཉིན་སྐབས་༡༡པའི་བོད་མི་མང་སྤྱི་འཐུས་ལྷན་ཚོགས་སུ་བཙན་བྱོལ་བོད་མིའི་བཅའ་ཁྲིམས་གཏན་འབེབས་མཛད་པ་དང་།ཟླ་༦ཚེས་༢༨ཉིན་༸གོང་ས་༸སྐྱབས་མགོན་ཆེན་པོ་མཆོག་གིས་ཆོག་མཆན་གསལ་བསྒྲགས་བསྐྱངས།